open-index/open-wikipedia-markdown huggingface dataset:
רייצ'ל ריבס

**רייצ'ל ריבס** (באנגלית: **Rachel Reeves**; נולדה ב-13 בפברואר 1979) היא פוליטיקאית בריטית חברת מפלגת הלייבור, המכהנת כשרת האוצר בקבינט של קיר סטארמר וכנציגת מחוז לידס מערב בבית הנבחרים הבריטי.

## ביוגרפיה
ריבס גדלה ברובע לואישהאם של לונדון. היא סיימה תואר ראשון בפילוסופיה, כלכלה ומדע המדינה באוניברסיטת אוקספורד ותואר שני בכלכלה מבית הספר לכלכלה של לונדון. עבדה בבנק אנגליה ובחברת HBOS.

בבחירות הכלליות ב-2005 התמודדה מטעם מפלגת הלייבור למושב בית הנבחרים של מחוז ברומלי וצ'יזלהרסט אך הפסידה למועמד המפלגה השמרנית. בבחירות 2010 ניצחה בהתמודדות למושב מחוז לידס מערב ומאז נבחרה לכהונות המשך גם בבחירות 2015, 2017, ו-2019. בשנים 2017–2020 כיהנה כיושבת ראש ועדת העסקים והמסחר בפרלמנט. בתקופתו של אד מיליבנד כמנהיג מפלגת הלייבור כיהנה כממשלת הצללים שלו כשרת העבודה והפנסיה וכמזכירה הראשונה במשרד האוצר. ריבס תמכה באנדי ברנהאם ולאחר מכן באואן סמית' בהתמודדותם מול ג'רמי קורבין לתפקיד מנהיג מפלגת הלייבור. לאחר בחירתו של קיר סטארמר כמנהיג המפלגה, מונתה באפריל 2020 כצ'נסלור של דוכסות לנקסטר בממשלת הצללים ובמאי 2021 לשרת האוצר בקבינט הצללים. בתפקיד זה קידמה את הצעת המדיניות ל"כלכלה בטוחה" ("Securonomics") שאומצה על ידי מפלגת הלייבור כתוכנית הכלכלית. על פי מדיניות זו על בריטניה לקדם ולהעדיף ביטחון כלכלי באמצעות הבטחת שרשראות אספקה ובניית כושר ייצור באזורים שבהם בריטניה מסתמכת יתר על המידה על מדינות אחרות, במיוחד לא ידידותיות, וזאת על פני מדיניות של פתיחות בינלאומית לסחר.

ריבס חברה בשדולת ידידי ישראל במפלגת הלייבור, היא הייתה ממבקריו של קורבין בנושא האנטישמיות הגואה במפלגת הלייבור בתקופת כהונתו כמנהיג המפלגה.

ב-5 ביולי 2024, לאחר ניצחון מפלגת הלייבור בבחירות הכלליות בממלכה המאוחדת, מונתה ריבס לשרת האוצר בקבינט של סטארמר. היא האישה הראשונה לכהן בתפקיד זה.

ריבס נשואה ואם לשניים. אחותה הצעירה אלי ריבס וגיסה ג'ון קרייר, חברים אף הם בבית הנבחרים הבריטי מטעם מפלגת הלייבור.

## קישורים חיצוניים
* 

* רייצ'ל ריבס באתר הפרלמנט הבריטי

## הערות שוליים

קטגוריה:פוליטיקאיות בריטיות
קטגוריה:שרי האוצר של בריטניה
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בוגרי אוניברסיטת אוקספורד
קטגוריה:בוגרות אוניברסיטת אוקספורד
קטגוריה:בוגרי בית הספר לכלכלה של לונדון
קטגוריה:בוגרות בית הספר לכלכלה של לונדון
קטגוריה:בריטים שהופיעו ברשימת טיים 100 נקסט
קטגוריה:נשים ראשונות בתפקידים ציבוריים
קטגוריה:בריטיות שנולדו ב-1979
קטגוריה:בריטים שנולדו ב-1979
שארל אודינו

לוטננט-גנרל **שארל ניקולא ויקטור אודינו, הדוכס השני דה [[רג'ו די קלבריה|רג'ו]]** (בצרפתית: **Nicolas-Charles-Victor Oudinot**; 3 בנובמבר 1791 – 7 ביוני 1863), בנם הבכור של המרשל של נפוליאון הראשון, ניקולא אודינו ושרלוט דרלין, וגם הוא טיפח קריירה צבאית.

## ביוגרפיה
אודינו נולד ב-3 בנובמבר 1791 בבר-לה-דוק, ושירת במהלך מסעותיו המאוחרים של נפוליאון, 1809–1814, והועלה לדרגת קומנדנט ב-1814 על התנהגות אמיצה. בניגוד לאביו הוא היה בחיל הפרשים, ולאחר פרישתו בשנים הראשונות של הרסטורציה החזיק בפיקוד על בית הספר לפרשים בסומיר (1822–1830) והיה המפקח הכללי של הפרשים (1836–1848).

אודינו ידוע בעיקר כמפקד המשלחת הצרפתית שצרה וכבשה את רומא ב-1849, ריסקה את הרפובליקה הרומית המהפכנית קצרת-הימים וביססה מחדש את כוחו הזמני של האפיפיור פיוס התשיעי, תחת חסות הנשק הצרפתי. הדיווח הקצר שלו שפורסם מציג את המבט הצרפתי על האירועים. לאחר ההפיכה של לואי נפוליאון ב-2 בדצמבר 1851, כאשר לקח חלק בולט בהתנגדות לטובת הרפובליקה השנייה, הוא פרש מהחיים הצבאיים והפוליטיים, למרות שנשאר בפריז.

לצד הזיכרונות הקצר של פעולותיו באיטליה ב-1849, הוא כתב כמה יצירות בעלות עניין מיוחד יותר, על דרגות ומסדרים צבאיים, השימוש בחיילים בבניית עבודות ציבוריות ופרשים ודיור ראוי: *Aperçu historique sur la dignité de marechal de France* (1833); *Considérations sur les ordres militaires de Saint Louis, &c*. (1833); "De L'Italie et de ses Forces Militaires" (1835); *L'Emploi des tropes aux grands travaux d'utilité publique* (1839); *De la Cavalerie et du casernement des tropes à cheval* (1840); *Des Remontes de l'armée* (1840).

הוא מת בבר-לה-דוק ב-7 ביוני 1863.

בסרטו של לואיג'י מגני בשם העם הריבוני (1990), את אודינו מגלם ג'יאני גארקו.

## קישורים חיצוניים

## הערות שוליים

קטגוריה:אישים הקבורים בבית הקברות פר לשז
קטגוריה:גנרלים צרפתים
קטגוריה:צרפתים שנולדו ב-1791
קטגוריה:צרפתים שנפטרו ב-1863
ג'ורדן כהן

**ג'ורדן כהן** (באנגלית: **Jordan Cohen**; נולד ב-31 ביולי 1997) הוא כדורסלן אמריקאי-ישראלי המשחק בעמדת הרכז במכבי עירוני רמת גן בהשאלה מהפועל ירושלים מליגת העל בכדורסל.

## ראשית חייו
כהן נולד בטרזנה, לוס אנג'לס, קליפורניה, למשפחה יהודית אמריקאית. הוא למד בתיכון קמפבל הול בסטודיו סיטי, קליפורניה.

ב-2017 שיחק בנבחרת ארצות הברית במשחקי המכביה העשרים יחד עם טרוויס ווריק, וזכה עימה במדליית זהב.

## קריירת מכללות
כהן שיחק כדורסל מכללות באוניברסיטת ליהיי, שם התמחה בכלכלה. בעונתו הראשונה, עונת 2016/17, רשם 5.4 נקודות, 2.1 ריבאונדים ו-2.1 אסיסטים בממוצע למשחק, וכ העלה את ממוצעיו ל-9.3 נקודות, 3.6 ריבאונדים ו-2.4 למשחק. בשתי העונות האחרונות שלו שימש כקפטן הקבוצה, ובשתיהן נבחר לחמישיית העונה השלישית בפטריוט ליג לאחר שרשם ממוצעים של 13.6 נקודות, 3.9 ריבאונדים ו-3.6 אסיסטים למשחק בעונתו השלישית ו-14.2 נקודות, 3.5 ריבאונדים ו-4.2 אסיסטים למשחק בעונתו הרביעית והאחרונה. כמו כן, הוא נבחר לקבוצת המצטיינים האקדמיים בפטריוט ליג בשלוש השנים האחרונות שלו.

## קריירה מקצועית
באוגוסט 2020 חתם כהן לשנה במכבי חיפה מליגת העל בכדורסל, אך בנובמבר שוחרר מבלי ששיחק בקבוצה וחתם במכבי אשדוד מהליגה הלאומית. הוא שיחק במדיה בעונות  ו-, בסיומה ירדה אשדוד לליגה הארצית.

בקיץ 2022 כהן חתם במכבי מעלה אדומים, אך בפברואר 2023 עבר למכבי עירוני רמת גן, עימה זכה באליפות הליגה הלאומית לעונת . הוא המשיך עם הקבוצה גם בעונת 2023/2024 בליגת העל בכדורסל, וב-29 בינואר 2024 קלע שיא קריירה של 28 נקודות בניצחון 89–77 על הפועל גליל עליון ונבחר למצטיין המחזור. הוא נבחר לשחקן הישראלי המצטיין של חודש ינואר בליגה ובסיום העונה נבחר ל לאחר שהעמיד ממוצעים של 11 נקודות, 3.2 ריבאונדים ו-2.9 אסיסטים למשחק.

## קישורים חיצוניים

*פרופיל, באתר מנהלת ליגת העל בכדורסל
*משה הליקמן, ג'ורדן היהודי: על המתאזרח של העונה בליגת העל, באתר Sports Rabbi, 10 בינואר 2024
*

## הערות שוליים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:כדורסלני מכבי חיפה
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:לוס אנג'לס: כדורסלנים
קטגוריה:כדורסלני מכבי אשדוד
קטגוריה:כדורסלני מכבי מעלה אדומים
קטגוריה:כדורסלני מכבי עירוני רמת גן
קטגוריה:כדורסלני אוניברסיטאות ומכללות בארצות הברית
קטגוריה:בוגרי אוניברסיטת ליהיי
קטגוריה:אמריקאים שנולדו ב-1997
קטגוריה:ישראלים שנולדו ב-1997
לייב רוטבלאט

**לייב (לוטק) רוטבלאט** (בפולנית: **Lejb Rotblat**; 14 באוקטובר 1918 – 8 במאי 1943) היה פעיל ההתנגדות היהודית בשואה בפולין.

## קורות חיים
רוטבלאט התגורר ברחוב טוורדה שבוורשה יחד עם אימו שניהלה שם בית יתומים. הוא ואימו הסתירו קבוצת ילדים יהודים באחד מהבתים בו גרו בזמן הגירוש למחנה ההשמדה טרבלינקה. אריה וילנר היה אחד מאלה שמצאו מקלט בדירתם. רוטבלאט גדל כבן יחיד לאימו, שהתאלמנה בגיל צעיר.

כאשר התארגן הקן הוורשאי מחדש, עברו כמה מדריכים מקן "הנוער הציוני" אל "עקיבא". גם לייב בא מהנוער הציוני, זמן מה עבר עם קבוצות העבודה מטעם היודנראט לצד הארי, אחר כך הלך לעבוד בהנהלת נקודת הפליטים בדזיקה 3, ושם חלה בטיפוס.

לאחר המחלה היה חלש מכדי להמשיך בעבודתו וקיבל הצעה לנהל את אחת החנויות של צרכנית עובדי היודנראט. בצרכנייה זאת עבדה גם פרידה זיגמן, חברי הפלוגה בנאלבקי 10 היו גם נסגרים שם עם כלב כשומרים בלילות, תמיד היה לוטק לחוץ בתפקידיו השונים, היה עוזר לאימו בבית היתומים, עובד למחייתו והיה מסור לעבודתו החינוכית.

לייב היה פעיל בתנועת ההתנגדות היהודית והשתתף במרד גטו ורשה כחלק מלוחמי אי"ל ברחוב מילא 18, היה מעורב ביצור נשק בגטו, ועזר לאסוף נשק בזמן המרד, הוא נמנה למפקד קבוצתו של חברי בני עקיבא והם נלחמו באזור הגטו המרכזי, ב-8 במאי 1943 לייב ואימו התחבאו בבונקר, לאחר שהבונקר נתפס על ידי הגרמנים, הלוחמים חששו מנפילה בשבי, ובפקודתו של אריה וילנר רוב הלוחמים התאבדו וכך גם לייב ולאחר שירה באימו כבקשתה.

רוטבלאט נקבר בקבר אחים יחד עם לוחמי אי"ל אך מקום קבורתם אינו ידוע.

## הנצחה
ממוזער|250x250 פיקסלים|האובליסק בתל אנליביץ', עליו נחרט שמו של רוטבלאט
שמו של רוטבלאט נחרט בשנת 2006 על האובליסק הממוקם באנדרטת מילא 18 ("תל אנילביץ'"), שם נהרג.

## קישורים חיצוניים

## לקריאה נוספת
*
* 

## הערות שוליים

קטגוריה:אנשי מחתרת שנספו בשואה
קטגוריה:פרטיזנים יהודים מפולין
קטגוריה:פולנים שנולדו ב-1918
קטגוריה:פולנים שנפטרו ב-1943
בריוורסט

**בריוורסט** (בגרמנית: **Brühwurst**; "נקניקייה חלוטה" או "נקניקייה מבושלת") הוא השם הכולל למספר סוגי נקניקיות (ונקניקים) לפי הסיווג הגרמני. הם נקניק/נקניקייה מבושלים שצרובים או חלוטים, בניגוד למצב נא של הנקניקייה. הם מוכנים בדרך כלל מבשר נא שקצוץ דק, לפעמים מעושנים ומוגשים בדרך כלל חמים.

בעולם דובר האנגלית נקניקיות כאלה מחולקות בדרך כלל לשתי מחלקות: נקניקיות מבושלות (למשל נקניקיות בלחמנייה) ונקניקיות מעושנות מבושלות (למשל קילבסה).

## מאפיינים ועיבוד
המרקם של הנקניקייה הצרובה תלוי ביכולת קשירת המים של הבשר. זאת גבוהה במיוחד מיד לאחר השחיטה, כך שנקניקיות יוצרו באופן מסורתי מבשר "עדיין חם ונשחט טרי". בתקופות עכשוויות, נקניקיות מיוצרות בעיקר באמצעות בשר מצונן או מיושן. בנוסף, ייצוב שומן ויצירת המבנה (גֶ'לַצִיָה, כלומר מעבר ג'ל, היא היווצרות של ג'ל ממערכת עם פולימרים) הם גורמים מכריעים בנקניקיה מבושלת.

## סוגים
ממוזער| נקניקיית ליון משובחת במעטפת טבעית
על פי ההנחיות הגרמניות, נקניקיות מבושלות מחולקות לבשר ולמוצרי בשר, בחלוקה כללית לארבע קבוצות:
* נקניקיות מבושלות ( פרנקפורטרים, דברצני)
* נקניק מבושל, טחון (ליון, נקניקייה לבנה), קציץ בשר, בורנוורסט - Burenwurst)
* נקניק מבושל גס (נקניק מעושן, נקניק קריינר, נקניק בירה, קרקאואר)
* נקניק מבושל עם תוספות (קזהקריינר, נקניק חזיר).

סוגים נוספים של בריוורסט כוללים *את* Bierschinken, Knackwurst ו-Bierwurst.

## הוראות הצבא
בריוורסט שימש במזון הצבאי כמזון שאינו מתכלה (שאינו דורש קירור) וכמזון בעל תכונות דומות למוצרים טריים.

## לקריאה נוספת
* רשימת נקניקיות

## קישורים חיצוניים

* 
* 

## הערות שוליים

קטגוריה:נקניקיות
קטגוריה:נקניקים
קטגוריה:המטבח הגרמני
דנה (ביהודה)

**דַנָּה** (**רנה** בתרגום השבעים) הייתה עיר מקראית בדרום הר יהודה. העיר נזכרת , כחלק מתיאור נחלת שבט יהודה, ונמנית בקבוצה 5, קבוצת דרום ההר של רשימת ערי יהודה: 

## דַנָּה או רנה?
בעניין שמו המדויק של המקום קשה להחליט בין נוסח המסורה לגרסת השבעים, שכן העדויות הנוספות שהוצעו לשם רנה הן מסופקות:

**רִנָּה** נזכר ברשימות היחש של יהודה, ב, בתור בנו של שִׁימוֹן (שמעון?), ולפיכך כנראה בהקשר דרומי.

בשורה 3 באוסטרקון מחורבת עוזה הוצע לקרוא "**רנתן**" (שם יישוב) ולקשור שם זה לרנה. אולם ייתכן כי עדיף לקרוא שם 'רפתן', ובכל מקרה ההצעה קשה.

## זיהוי והיסטוריה
בקבוצה 5 של רשימת ערי יהודה בולט במיוחד העדר הסדר הגאוגרפי, ולכן לא ניתן להסיק דבר ממקומה של דנה\רנה ברשימה והערים המזוהות הסמוכות אליה בטקסט. להצעות הזיהוי של אבל אין בסיס, ובאתרים שהציע גם אין ממצא מתאים (דיר א-שמס: 1/10/320; ח' א-סמיה: 1/32/320; המספרים לפי תיקיהם בסקר ישראל). הצעת הזיהוי באידנא שבשפלה בוודאי אינה מתקבלת על הדעת, שהרי העיר נמצאת בפירוש בהר. נטולת בסיס גם הצעת הזיהוי ברוג'ם אל-חומס (1/29/135 בסקר ישראל) אותה מעלה בזהירות גליל (תשמ"ד: 210); האתר הזעיר אמנם נמצא באזור המתאים, אבל הוא בוודאי יישוב בת של ענב אל-כביר הסמוכה, היא ענב המקראית שאכן נזכרת בקבוצה 5. במערך זיהויי האתרים לאור נתוני הסקרים לגבי האתרים המיושבים בתקופת הברזל, האתר המתאים ביותר לזיהוי לעת עתה היא, בדרך האלימינציה, ח'רבת זנוטה. יש כאן גם דמיון קל בשם, במיוחד ביחס ל'דנה'; עבור 'רנה' הדמיון קל יותר. האפשרויות החלופיות בתחומי קבוצה 5 מעטות ואין לקבלן: ח'רבת אום דימנה בה יש לזהות את מדמנה, וח'רבת אל-מקעוד (1/66/135) שגודלה והממצא בה גבוליים ביותר לענייננו, בעוד שח'רבת זנוטה היא חורבה נרחבת ובה ממצא מובהק המתאים לזיהוי. בעבר הוצע לזהות את האתר עם העיר המקראית זנוח, אולם עיר זו נמצאת בשפלה ולא בהר.

## הממצא הארכאולוגי
ח'רבת זנוטה תועדה כבר במאה ה-19 על ידי קונדר במסגרת סקר ארץ ישראל, תיעוד חשוב של מצבה בתקופתו, אך באותה עת טרם ידעו לזהות את החרסים באתר ולתארכם. סקרים מודרניים באתר נערכו בידי משה כוכבי (1968), שמריה גוטמן (1969) ואבי עופר (1982). האתר הוא כאמור חורבה נרחבת (אתר 1/96/135{14-08} בסקר ישראל), שגרעינה לבד מקיף כ-25 דונם. מקומה בנ"צ 1496.0865, גובה מוחלט מעל פני הים 593 מטר, גובה יחסית לסביבתה 10 מטר, תצפית בינונית. נראה כי יישובה מתחיל כבר בתקופת הברזל 2ב-ג (לעת עתה נמצאה שפה מסופקת יחידה), ומכל מקום נתקיימה בשלב 2ד בהיקף של כ-15 דונם, והיא האתר ה-18\19 בגדלו בהר יהודה בתקופה זו. ראוי לציין כי שפות מתקופת הברזל נתגלו באתר וזוהו נכונה הן על ידי כוכבי והן על ידי גוטמן (לפי הרישומים בתיק הסקר), אך עדות זו נשמטה מפרסומיהם; לפיכך עופר הוא שפרסם לראשונה ממצא זה, מהסקר שערך וגם מהסקרים הקודמים, ועל בסיס זאת הציע את זיהוי דנה בח' זנוטה.

בסוף תקופת הברזל חדל היישוב להתקיים, והתחדש כנראה רק בתקופה הביזנטית. בתקופה זו התרחב שטח היישוב למלוא היקף גרעין החורבה ואף מעבר לו, לכדי כ-35 דונם מיושבים הפזורים על שטח גדול אף יותר. בימי הביניים ובתקופה העות'מאנית פחת היישוב בהדרגה אך נותר כאחת החורבות הבולטות באזור, ובה שרידים ארכיטקטוניים רבים שטרם נחקרו; בולטים מבנה קמרונות גדול ובו חרכי ירי, ומבנה ציבורי נוסף שהיה אולי כנסייה או בית-כנסת.

הסוקרים המודרניים מצאו במקום יישוב של רועים ופלאחים המתגוררים בשרידי המבנים הקדומים ובמערות המגורים שלידם. על מצב האתר והיישוב בתקופה המודרנית יש פירוט נוסף בערך ח'רבת זנוטה.

## הערות שוליים

קטגוריה:שבט יהודה
קטגוריה:אתרי המקרא
הגביע השוודי בכדורגל נשים

**הגביע השוודי בכדורגל נשים** (בשוודית: **Svenska Cupen**) הוא טורניר כדורגל נשים המאורגן על ידי התאחדות הכדורגל השוודית המשוחק בשיטת הנוק אאוט, ונחשב לשני בחשיבותו בשוודיה אחרי ליגת העל השוודית לנשים. מחזיקת הגביע הנוכחית היא פיטאה, וזו הזכייה הראשונה בתולדותיה.

הקבוצות המעוטרות ביותר בתולדות המפעל הן אוקסבק ורוזנגארד אשר זכו בגביע 6 פעמים כל אחת.

## סיבובים וקבוצות
* סיבוב ראשון – 44 קבוצות (ליגה שלישית ומטה)
* סיבוב שני – 36 קבוצות (22 הקבוצות שנותרו מהסיבוב הראשון + 14 קבוצות מהליגה השנייה)
* סיבוב שלישי – 32 קבוצות (18 הקבוצות שנותרו מהסיבוב הראשון + 14 קבוצות מהליגה הראשונה)
* סיבוב רביעי – שמינית גמר
* סיבוב חמישי – רבע גמר
* סיבוב שישי – חצי גמר
* סיבוב שביעי – גמר

## מחזיקות הגביע

## קישורים חיצוניים
* 

קטגוריה:תחרויות כדורגל נשים באירופה
קטגוריה:תחרויות כדורגל בשוודיה
קטגוריה:שוודיה: כדורגל נשים
ג'והאן גזאלי

**ג'והאן **(**ג'וג'ו**) **גזאלי** (באנגלית: **Johan Ghazali**; נולד ב-13 בנובמבר 2006) הוא לוחם מואי טאי תאילנדי.

## חיים מוקדמים
ג'וג'ו נולד ב-13 בנובמבר 2006 בקואלה לומפור שבמלזיה. התיישב בקאג'אנג, סלנגור לאחר שנולד ועבר לקוצ'ינג, סארוואק בשנת 2015. הוא השני מבין ארבעה אחים. הוא בנם של זופליקאר מוחמד גזאלי וג'ננה ג'ונסון, אזרחית ארצות הברית.
את השכלתו המוקדמת קיבל בסנט. תומאס, קוצ'ינג. הוא החל להתחרות בענף המואי טאי בגיל 10 כי רצה ללכת בעקבות הוריו שמתרגלים את אמנות ההגנה העצמית של מואי טאי.

## קריירה מקצועית
ג'וג'ו החל קרבות עם לוחמים מבוגרים ממנו בגיל 16, ובמהלך שנה ניצח בכל 5 הקרבות שהשתתף בהם בנוק-אאוט מהיר, ואחד מהם אף סיים תוך 16 שניות.

## הערות שוליים

## קישורים חיצוניים

קטגוריה:לוחמי אגרוף תאילנדי
קטגוריה:ילידי 2006
מוטי חטיאל

**מוטי חטיאל** (נולד ב-13 באוקטובר 1970) הוא ראש המועצה המקומית ראש פינה.

## ביוגרפיה
נולד וגדל במושב אליפלט. למד בבית הספר היסודי החיד"א באליפלט ובתיכון אמי"ת צפת.

בשנת 1988 התגייס לצה"ל ושירת כקצין בחיל האוויר. לאחר הצבא שימש כזכיין של רשת האופנה דפנה. בשנת 1996 עבר להתגורר בראש פינה.

בשנת 2003 התמודד מטעם סיעת "גיא אוני" על תפקיד ראש המועצה המקומית ראש פינה מול ראש המועצה המכהן אביהוד רסקי ועוזי בלום והפסיד לרסקי לאחר שזכה ב־17.50% מהקולות לעומת 76.64% לרסקי. סיעתו זכתה ל-2 מנדטים במועצה.

בשנים 2003—2009 שימש כחבר מועצה בראש פינה.

בשנים 2009—2018 שימש כמזכיר המועצה של ראש פינה.

בבחירות לרשויות המקומיות שנערכו באוקטובר 2018 התמודד לראשות המועצה בשנית וקיבל בסיבוב הראשון 34.38% מהקולות ועלה לסיבוב שני מול אהרון ברנזון בו ניצח עם 55.69% לעומת 44.31% לברנזון.

בבחירות ב-2024, התמודד לראשות המועצה מול רועי כהן וניצח, כאשר קיבל 65.27%, לעומת 34.73% לכהן. רשימת "ראש פינה של כולנו" בראשותו זכתה בארבעה מנדטים.

הוא נשוי ואב לחמישה. מתגורר בראש פינה.

## קישורים חיצוניים

* 
* מערכת חדש בגליל, ראיון חג עם ראש מועצה מקומית ראש פינה, מוטי חטיאל, באתר חדש בגליל, 26 במרץ 2021

## הערות שוליים

קטגוריה:ראשי מועצת ראש פינה
קטגוריה:עובדי רשויות מקומיות בישראל
קטגוריה:אנשי המושב
קטגוריה:מועצה אזורית מבואות החרמון: אישים
קטגוריה:ישראלים שנולדו ב-1970
אנדוי

[ממוזער| אנדוי צרפתי מגומנה-סור-סקורף, [צרפת]]
**אנדוי** (בצרפתית: **Andouille**) הוא נקניק מעושן עשוי מבשר חזיר, שמקורו בצרפת.

## צרפת
בצרפת, במיוחד בברטאן ובנורמנדי, המרכיבים המסורתיים של האנדוי הם בעיקר חלקי חזיר, מעי חזיר, בצל, יין ועשבי תיבול. הוא בדרך כלל אפור ויש לו ריח מיוחד. נקניקייה דומה, אך לא מעושנת וקטנה יותר, נקראת andouillet, מילולית: "אנדוי קטן". סוגי אנדוי מסוימים משתמשים בכל מערכת העיכול של החזיר. לאזורים צרפתיים שונים יש מתכונים משלהם.

## איטליה
נדיה, סלמי חזיר הניתן למריחה מקלבריה, מקורו כנראה בווריאציה של האנדוי, שהוצג במקור באיטליה במאה ה-13 על ידי בית אנז'ו הצרפתי-הסיציליאני .

## ארצות הברית
בארצות הברית, הנקניקייה מזוהה לרוב עם המטבח של לואיזיאנה מטבח קייג'ון, שם היא נקניק מעושן, גס גרגר, עשוי באמצעות בשר חזיר, שום, פלפל, בצל, יין ותבלינים. לאחר מילוי המעטפת, הנקניק מעושן שוב (מעושן כפול). העיירה לה פלאס, לואיזיאנה, על נהר המיסיסיפי, שזכתה לכינוי "בירת האנדוי של העולם", ידועה במיוחד בזכות ה-Cajun andouille שלה.

אזור Cajuns ממערב לאפייט, לואיזיאנה, עושה אנדוי דומה לצרפתים. הם מתבלים את מעי החזירים במלח ופלפל קאיין, משרים אותם באמבט מים וחומץ למשך הלילה, ואז שוטפים אותם היטב לפני שדוחסים אותם אחד לשני לאורך. הם חותכים וקושרים אותם לחוליות ארוכות בחוט ותולים אותם הנקניק בבית העישון.

אף על פי שהוא דומה במקצת, אין לבלבל את האנדוי עם "הוט לינקס" (קישורים חמים), נקניקייה חריפה של ניו אורלינס, או נקניקיות דומות טחונות דק, עתירות שומן ומפולפלות.

## קישורים חיצוניים

## לקריאה נוספת
* רשימת נקניקיות
* רשימת מזונות מעושנים
* מטבח והתמחויות של נורד פאס דה קאלה

## הערות שוליים

קטגוריה:המטבח הקריאולי
קטגוריה:המטבח הצרפתי
קטגוריה:נקניקים
ילדי העננים

**ילדי העננים** (באנגלית: **Cloudbabies**) היא סדרת טלוויזיה בריטית לילדים בהנפשה ממוחשבת שנוצרה על ידי שרה לג באראט. הסדרה שודרה בבריטניה בערוץ CBeebies החל מ-19 במרץ 2012 עד שנת 2013. בישראל הסדרה שודרה בערוץ לולי בדיבוב עברי במהלך שנת 2013. הסדרה היא בת עונה 1 ו-52 פרקים באורך 10 דקות.

שיר הפתיחה בעברית בוצע על ידי לורה שופוב ועומר שטיינברג.

## עלילה
העלילה עוסקת בארבעה ילדים שקוראים להם: צהבהבית, ורודית, כחולי, וירוקי. הילדים שומרים על השמיים כאשר הם רוכבים על סוסים. בכל פרק הם יצאו לטפל בשמיים בעזרת תמיכה, חברות ושיתוף פעולה.

## דמויות
* **צהבהבית (Baba Yellow)**: ילדה לבושה בצהוב, תפקידה לצבוע את הקשת. רוכבת על סוס צהוב. על קשתה מצוירת שמש.
* **ורודית (Baba Pink)**: ילדה לבושה בוורוד. היא רוכבת על סוס ורוד, תפקידה הוא לנקות את השמש ועל קשתה מצויר כוכב.
* **כחולי (Baba Blue)**: ילד לבוש בכחול, תפקידו לנקות את הירח מקורי עכביש. הוא רוכב על סוס כחול ועל קשתו מצויר ירח.
* **ירוקי (Baba Green)**: ילד לבוש בירוק, תפקידו הוא להרדים את הכוכבים, רוכב על סוס ירוק ועל קשתו מצויר ענן.
* **בובו לבן (Bobo White)**: שדון, שיערו וחיתולו לבנים, הוא הקטן בחבורה מה שגורם לו לגרום לצרות בשל תמימותו. הוא רוכב על חמור בצבעי קשת בענן.
* **ענני (Fuffa Cloud)**: עננה ורודה הנראית כצמר גפן מתוק.
* **ירח (Moon)**: ירח סגול, לעיתים נדבקת בקורי עכביש.
* **כוכב קטנטון (Little Star)**: כוכב צהוב, כמו בובו לבן גם הוא גורם לצרות בשל תמימותו. לעיתים הוא נופל מהשמיים.
* **מר קשת (Rainbow)**: קשת בענן שלעיתים צבעיו יורדים.
* **מר שמש (Sun)**: שמש שלעיתים מתלכלך.

## מדבבים
הדיבוב העברי הופק על ידי יעל אללוף ובוים על ידי עמי מנדלמן.

## קישורים חיצוניים

* 

קטגוריה:סדרות טלוויזיה לילדים
קטגוריה:ערוץ לולי: סדרות
קטגוריה:ערוץ הופ!: תוכניות רכש
קטגוריה:סדרות CBeebies
קטגוריה:סדרות הנפשה ממוחשבת
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות הנפשה בריטיות
בוקוורסט

**בוקוורסט** (בגרמנית: ) היא נקניקייה גרמנית העשויה באופן מסורתי מבשר חזיר או עגל טחון (נוטה יותר לכיוון בשר עגל, שלא כמו הברטוורסט). בוקוורסט מתובל במלח, פלפל לבן ופפריקה. לעיתים קרובות מוסיפים גם עשבי תיבול אחדים, כמו מיורן, עירית ופטרוזיליה, ובגרמניה מעשנים לעיתים קרובות גם את הבוקוורסט.

במקורות נאמר כי בוקוורסט נאכל עם בירה בוק (בירה גרמנית חזקה, בדרך כלל לאגר כהה). בבוואריה ובברלין הוא נמכר בעונת בירות הבוק. כיום, ניתן לקנות אותו בכל ימות השנה כמעט בכל מקום בגרמניה באטליז, במסעדות עממיות, בדוכני רחוב, כמה מאפיות ותחנות דלק.

כנקניקיית מעטפת טבעית (ממעי), היא מבושלת בדרך כלל על ידי בעבוע או אידוי, אם כי ניתן גם לצלות אותה.יש להימנע מרתיחה, כיוון שהמעטפת עלולה להתפצל והבוקוורסט עשויה להיראות לא מעוררת תיאבון וגם מאבדת טעם למי הבישול.

מנה רגילה מורכבת מבוקוורסט אחד עם חרדל לחמנייה או סלט תפוחי אדמה בצלחת. עם זאת, לפעמים הבוקוורסט מוגשת ישירות בלחמנייה ומצופה בחרדל. באזורים מסוימים בגרמניה מרק תפוחי אדמה מוגש עם בוקוורסט.

בוקוורסט המיוצרות גם בארצות הברית, גם מבשר עגל וחזיר, ודומה יותר לנקניקייה לבנה הבווארית בצבע ובטעם, אם כי פטרוזיליה משמשת לעיתים רחוקות בגרסה זו.

## היסטוריה
הבוקוורסט הוזכרה לראשונה בבוואריה ב-1827 כשם לנקניקיות שהוכנו ונצרכו בעונת הבירה של בוק. במילון הבווארי שפורסם ב-1827, כינה יוהאן אנדריאס שמלר  את בירת הבוק עם בוקוורסט כ"ארוחת בוקר פופולרית ממינכן הישנה". אף על פי כן, אגדה אורבנית בברלין טוענת שהוא הומצא ב-1889 על ידי בעל המסעדה ר' שולץ מברלין.

## לקריאה נוספת
* רשימת מנות חזיר
* רשימת נקניקיות
* רשימת מזונות מעושנים
* רשימת מנות עגל

## קישורים חיצוניים

## הערות שוליים

קטגוריה:המטבח הגרמני
קטגוריה:נקניקיות
דיוויזיית הפרשים השישית (האימפריה הגרמנית)

**דיוויזיית הפרשים השישית** (בגרמנית: **6. Kavallerie-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה במהלך המלחמה.

## היסטוריה
הדיוויזיה הוקמה באוגוסט 1914 עם פרוץ מלחמת העולם הראשונה, וכמפקדה מונה אגון פון שמטו. הדיוויזיה הוקצתה בתחילה לקורפוס הפרשים הרביעי, ולחמה עמו בחזית המערבית כחלק מהארמייה החמישית במהלך המערכה על הגבולות ובקרב איפר הראשון. בנובמבר 1914 הועברה הדיוויזיה לחזית המזרחית, שם לחמה בקרב לודז' ובקרבות נוספים, ובשנת 1916 הועברה לרומניה שם השתתפה בקרבות השונים ובלכידת בוקרשט. בינואר 1917 היא הועברה שוב לחזית המערבית, וב-30 באפריל 1918 פורקה הדיוויזיה והפכה לדיוויזיית רובאי הפרשים ה-6.

## מפקדים
* אגון פון שמטו (2 באוגוסט 1914 – 29 באוגוסט 1915)
* הרמן היידבורן (30 באוגוסט 1915 – 7 ביולי 1916)
* גאורג זינגר (8 ביולי 1916 – 30 באפריל 1918)

## קישורים חיצוניים
* Histories of two hundred and fifty-one divisions of the German army which participated in the war (1914-1918) p. 29-32.

6
6
חבורת אבאדס

**חבורת אבאדס** (באנגלית: **Abadas**, מילולית: אבאדס) היא סדרת טלוויזיה בריטית–אירית מונפשת לילדים, שנוצרה בידי החברות Dinamo Productions ו-Kavaleer Productions. הסדרה משודרת בבריטניה ובאירלנד בערוץ CBeebies משנת 2011, ובישראל בערוץ לולי בדיבוב עברי משנת 2012. לסדרה עונה אחת בת 52 פרקים.

שיר הפתיחה בדיבוב העברי בוצע על ידי נירית מיליס, נועה קליין, טליה ברקאי וטובל ישראלי.

## עלילה
בן הוא ילד הגר בבית בחוף הים, בתוך חדרו ישנו ספר פופ-אפ ובו גרות להן שלוש חיות: טאטי, היפי ואלה. בכל פרק הן מלמדות את הצופים מילה ראשונה שקשורה לחוף הים או נושא אחר. במהלך כל פרק שרים את "שיר החברים".

## דמויות
* **בן** (**Ben**): ילד, הוא אחראי על המילה בשביל האבאדס.
* **טאטי** (**Seren**): עטלפה סגולה, אחת מחבורת האבאדס. מומחית בתעופה. הדרך הקסומה שלה לצאת מהספר כוללת כוכבים סגולים.
* **היפי** (**Hari**): היפופוטם כחול, אחד מחבורת האבאדס. מומחה בשחייה והדרך הקסומה שלו לצאת מהספר כוללת עיגולים כחולים.
* **אלה** (**Ela**): שועלה כתומה, אחת מחבורת האבאדס. בעלת חוש ריח מפותח. הדרך הקסומה שלה לצאת מספר כוללת עקבות כתומות.

## דיבוב
הדיבוב העברי הופק על ידי עוזי פוקס, יורם שרתוק ואורין בן שלום ובוים על ידי טליה ברקאי.

## קישורים חיצוניים

* מידע על הסדרה

קטגוריה:סדרות CBeebies
קטגוריה:סדרות טלוויזיה איריות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות טלוויזיה לילדים
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות הנפשה בריטיות
קטגוריה:סדרות הנפשה איריות
משפט דונסקר

[ממוזער| עקרון האינווריאנטיות של דונסקר [הילוך מקרי|להילוך מקרי פשוט על \mathbb Z.]]
בתורת ההסתברות, **משפט דונסקר** (הידוע גם כעקרון **האינווריאנטיות של דונסקר**, או **משפט הגבול המרכזי הפונקציונלי**), על שם מונרו ד' דונסקר, הוא הרחבה פונקציונלית של משפט הגבול המרכזי עבור פונקציות התפלגות אמפיריות. המשפט קובע כי גרסה ממורכזת ובקנה מידה מותאם של פונקציית ההתפלגות האמפירית מתכנסת לתהליך גאוסי.

נתונה סדרת משתנים מקריים X_1, X_2, X_3, \ldots בלתי תלויים ושווי התפלגות עם תוחלת 0 ושונות 1. נסמן S_n:=\sum_{i=1}^n X_i. התהליך הסטוכסטי S:=(S_n)_{n\in\N} נקרא הילוך מקרי. נגדיר לכל t\in [0,1],

: .W^{(n)}(t) := \frac{S_{\lfloor nt\rfloor}}{\sqrt{n}}

ממשפט הגבול המרכזי נובע כאשר n\to\infty, הסדרה W^{(n)}(1) מתכנסת בהתפלגות למשתנה מקרי נורמלי תקני W(1). עקרון האינווריאנטיות של דונסקר מרחיב את ההתכנסות הזו לכל הפונקציה W^{(n)}:=(W^{(n)}(t))_{t\in [0,1]}. ליתר דיוק, בצורתו המודרנית, מעקרון האינווריאנטיות של דונסקר נובע שכפונקציות מקריות השייכות למרחב סקורוקוד \mathcal{D}[0,1], כאשר n\to\infty, הפונקציות W^{(n)} מתכנסות בהתפלגות לתנועה בראונית סטנדרטית W:=(W(t))_{t\in [0,1]}.
## ניסוח פורמלי
נתונה סדרה F_n של פונקציות ההתפלגות האמפיריות הנבנית מתוך סדרה של משתנים מקריים X_1, X_2, X_3, \ldots בלתי תלויים ושווי התפלגות מהתפלגות F. נגדיר

:  G_n(x)= \sqrt n (F_n(x) - F(x) ) 

לכל x\in \mathbb{R}. לפי משפט הגבול המרכזי הקלאסי, עבור x נתון, כאשר n שואף לאינסוף, המשתנה המקרי G_n(x) מתכנס בהתפלגות למשתנה מקרי נורמלי G(x) עם תוחלת 0 ושונות F(x)(1-F(x)).

### משפט (דונסקר, סקורוקוד, קולמוגורוב)
הסדרה של G_n(x), כפונקציות קדלג מקריות של מרחב סקורוקוד \mathcal{D}(-\infty,\infty), מתכנסת בהתפלגות לתהליך גאוסי G עם תוחלת 0 ושונות משותפת;

: .\operatorname{cov}[G(s), G(t)] = E[G(s) G(t)] = \min\{F(s), F(t)\} - F(s)F(t)

ניתן לכתוב G(x)=B(F(X)) כאשר B הוא גשר בראוני סטנדרטי.

## היסטוריה ותוצאות קשורות
קולמוגורוב (1933) הראה שכאשר התפלגות F היא רציפה, החסם העליון \sup_x G_n(x) והחסם העליון של הערך המוחלט, \sup_x |G_n(x)| מתכנס בהתפלגות לגשר בראוני B(x) (ראה מבחן קולמוגורוב-סמירנוב). בשנת 1949 שאל דוב האם ההתכנסות בהתפלגות מתקיימת עבור פונקציונלים כלליים יותר, ובכך ניסח בעיה של התכנסות חלשה של פונקציות מקריות במרחב פונקציות מתאים.

ב-1952 דונסקר הצהיר והוכיח (לא לגמרי נכון) הרחבה כללית התואמת לגישה היוריסטית של דוב-קולמוגורוב. במאמר המקורי, דונסקר הוכיח שההתכנסות של G(x) לגשר בראוני מתקיימת עבור התפלגות אחידה <math>U(0,1)</math> ביחס להתכנסות במידה שווה על פני הקטע [0,1].

אולם כאמור, הניסוח של דונסקר לא היה ממש נכון, בגלל בעיית המדידות של פונקציונלים של תהליכים בלתי רציפים. בשנת 1956 הגדירו סקורוקוד וקולמוגורוב מטריקה d ניתנת להפרדה, הנקראת *מטריקת סקורוקוד*, על המרחב \mathcal{D}[0,1] של פונקציות קדלג על-[0,1] והראו כי במרחב זה G_n מתכנס ב - \mathcal{D}[0,1] לגשר הבראוני.

מאוחר יותר דאדלי ניסח מחדש והוכיח את התוצאה של דונסקר תוך כדי עקיפת הצורך להשתמש במטריקת סקורוקוד.

גרסה משופרת של תוצאה זו, המספקת פרטים נוספים על קצב ההתכנסות, נקראת קירוב קומלוס-מייג'ור-טוסנאדי.

## ראו גם
* משפט גליבנקו-קנטלי

## הערות שוליים

דונסקר
דונסקר
Cowgirls

"**Cowgirls**" (בעברית: "**[[בוקר (מקצוע)|בוקרות]]**") הוא שיר של זמר מוזיקת הקאנטרי האמריקאי מורגן וולן בהשתתפות הזמר ארנסט . הוא יצא ב-15 באפריל 2024 כסינגל השמיני מתוך אלבום האולפן השלישי של וולן *[[One Thing at a Time]]*. הוא נכתב על ידי רוקי בלוק, אשלי גורלי , ג'יימס מאדוקס, ארנסט קית' סמית' וריאן וויטסק , והופק על ידי ג'ואי מוי  וג'ייקוב דורט.

## תוכן
כתב "Substream Magazine", לוגאן ווייט, התייחס לשיר כ"שילוב המושלם של קאנטרי והיפ הופ שוולן באמת התנסה בו בשנים האחרונות".

## ביצועים במצעדים
"Cowgirls" הגיע היישר למקום ה-40 במצעד בילבורד הוט 100 במצעד של ה-18 במרץ 2023. לאחר מכן השיר נשאר במצעד במשך 20 שבועות לפני שיצא מהמצעד.

לאחר יציאתו לרדיו כסינגל רשמי, השיר נכנס מחדש למצעד ההוט 100 למקום ה-42 והגיע לשיא במקום ה-12.

## פרסים ומועמדויות

## מיקומי שיא

### מצעדים שנתיים

## נתוני מכירות

## הערות שוליים

קטגוריה:שירי 2023
קטגוריה:סינגלים מ-2023
קטגוריה:שירי מורגן וולן
קטגוריה:שירים באנגלית
קטגוריה:שירים על בוקרים ובוקרות
קטגוריה:שירי פלטינה מרובעת ומעלה בארצות הברית
ג'אמע אל-תוואריח'

[ממוזער| [קשת (מקצוע)|קַשָּׁתִים מונגולים, איור בג'אמע אל-תוואריח']]
**ג'אמע אל-תוואריח**' (בערבית: **جامع التواريخ**, בפרסית: **مجموعه تاريخ**; מילולית: "אוסף הכרוניקות", נקרא גם **היסטוריה אוניברסלית**) היא יצירה ספרותית והיסטורית, שנכתבה באימפריה המונגולית, תחת השושלת האילח'אנית. היצירה נכתבה על ידי היהודי שהתאסלם רשיד א-דין המדאני (1247–1318) בתחילת המאה ה-14, והיקף הנושאים הנרחב שלה הביא לכינויה "ההיסטוריה העולמית הראשונה". היצירה המקורית כללה שלושה כרכים, והיא פורסמה בגרסאות בערבית ובפרסית.

החלקים ששרדו מהיצירה המקורית כוללים כ-400 עמודים. היצירה מתארת תרבויות ואירועים מרכזיים בהיסטוריה העולמית, מסין ועד אירופה. בנוסף, היא מכסה את ההיסטוריה המונגולית, כאמצעי לבסס את המורשת התרבותית שלהם. האיורים והקליגרפיה המפוארים דרשו את מאמציהם של מאות סופרים ואמנים, מתוך כוונה שכל שנה ייווצרו שני עותקים חדשים (אחד בפרסית ואחד בערבית) ויחולקו לבתי ספר ולערים ברחבי האימפריה, במזרח התיכון, במרכז אסיה, באנטוליה ובתת היבשת ההודית.[ממוזער| קרב פרשים מול שער העיר [סמרקנד, איור בג'אמע אל-תוואריח']]כ-20 עותקים מאוירים של היצירה נוצרו במהלך חייו של רשיד א-דין, אך רק חלקים מעטים נותרו, והטקסט המלא לא שרד. העותק העתיק ביותר שידוע הוא בגרסה הערבית, שממנו אבד חצי, אך סט אחד של עמודים אצור באוסף חלילי  לאמנות האסלאם, הכולל 59 דפים מהכרך השני של היצירה. סט נוסף של עמודים, עם 151 דפים מאותו כרך, נמצא בבעלות ספריית אוניברסיטת אדינבורו. שני עותקים בפרסית מהדור הראשון של כתבי היד שרדו בספריית ארמון טופקאפי באיסטנבול. כתבי היד המאוירים המוקדמים מייצגים יחד "אחת מהדוגמאות החשובות ביותר ששרדו לאמנות האילח'אנית בכל מדיום", והם הקובץ הגדול ביותר ששרד של דוגמאות מוקדמות של המיניאטורה הפרסית.

## תוכן
[ממוזער| [קרב בדר, בכתב יד מארמון טופקאפי]]
היצירה ג'אמע אל-תוואריח' מורכבת מארבעה חלקים עיקריים באורכים שונים:

# כרך ראשון, תולדות ר'אזאן (تاريخ الغازان), החלק הנרחב ביותר, הכולל:
#* השבטים המונגולים והטורקיים: ההיסטוריה, הגנאלוגיות והאגדות שלהם
#* ההיסטוריה של המונגולים מג'ינגיס חאן ועד למותו של מחמוד ר'אזאן (1271–1304)
# כרך שני, הכולל את:
#* תולדות שלטונו של מוחמד אולג'איתו (أولجايتو) עד 1310 (לא קיים עותק ידוע)
#* תולדות העמים שאינם מונגולים מאזור אירואסיה. חלק זה מקיף את ההיסטוריה העולמית משחר האנושות, בהתאם לארגון החומר של ההיסטוריון אל-טברי בספרו "היסטוריה של הנביאים והמלכים", ולחיבור של ההיסטוריון הפרסי קאזי בייזאוי (בפרסית: قاضی بیضاوی):
#** אדם הראשון והאבות
#** מלכי איראן הקדם-אסלאמית
#** מוחמד והח'ליפים (הראשידון, בית אומיה, בית עבאס והפאטימיים)
#** השושלות האסלאמיות של פרס (ר'אזנווים, השאה של ח'ווארזם, המדינה האסמאעילית)
#** העמים הטורקיים
#** ההיסטוריה של סין
#** ההיסטוריה היהודית
#** הפרנקים (כלומר, אירופה, בעיקר מדינת האפיפיור והאימפריה הרומית הקדושה)
#** ההודים
# כרך שלישי, "חמש גנאלוגיות, של הערבים, היהודים, המונגולים, הפרנקים והסינים". טקסט זה קיים בשני עותקים של כתב היד בספריית ארמון טופקאפי באיסטנבול, אך פורסם רק על גבי מיקרופילם.

החלק הרביעי, שכלל סיכום גאוגרפי, לא שרד באף כתב יד ידוע.

## ראו גם
* אמנות אסלאמית
* תיאוריו של מוחמד

## קישורים חיצוניים

קטגוריה:ספרות פרסית
קטגוריה:ספרי היסטוריה
קטגוריה:היסטוריה אסלאמית
קטגוריה:ספרים בערבית
קטגוריה:ספרים בפרסית
קשת בענן (שיר)

"**קשת בענן**" הוא שיר עברי שכתבה המשוררת לאה גולדברג והלחין המלחין מוני אמריליו. השיר בביצועו של עוזי פוקס, זכה במקום השלישי ב"פסטיבל שירי משוררים לילדים" שהתקיים בשנת 1974.

## רקע

בשנת 1960 נערך "פסטיבל הזמר והפזמון" הראשון.
כעשור לאחר מכן נוספו לו עוד שלושה פסטיבלי זמר שנתיים חדשים,
"פסטיבל הזמר החסידי", "פסטיבל הזמר המזרחי", ו"פסטיבל שירי הילדים".
ארבעת הפסטיבלים הגדולים זכו להצלחה גדולה.

בעקבות זאת החלו בהמשך שנות השבעים יוזמות לפסטיבלים ייעודיים נוספים
לצידם.
כך נוסדו "ערב שירי משוררים",
"פסטיבל שירי התנ"ך",
"פסטיבל שירי יידיש",
"פסטיבל שירי לאדינו",
ו"פסטיבל שירי ירושלים".

בשנת 1974, היה מעין ניסיון לאיחוד בין "ערב שירי המשוררים"
לבין "פסטיבל שירי הילדים".
מצד אחד הטקסטים היו של משוררים ידועים
כמו ב"ערב שירי המשוררים",
ומצד שני התקיימה תחרות בין המבצעים השונים,
כשלכל ביצוע של המבצעים המקצועיים
היה ביצוע של ילדי הפסטיבל,
כמו ב"פסטיבל שירי הילדים".

הפסטיבל, שזכה לשם "פסטיבל שירי משוררים לילדים" התקיים בחג הפורים של אותה השנה,
כשהשירים בוצעו בלי להסגיר את שמות המלחינים השונים.

שני שירים של המלחין מוני אמריליו
השתתפו בתחרות.
האחד, "אני אוהב לשרוק ברחוב",
למילים של משוררת צעירה, נורית זרחי,
ומבצעת ותיקה, יפה ירקוני,
והשני" "קשת בענן", למילים של
משוררת ותיקה, לאה גולדברג,
ומבצע צעיר, עוזי פוקס.

שני השירים זכו להצלחה.

## על השיר

השיר נכלל בשנת 1974 גם באלבום הפסטיבל
וגם באלבום הבכורה של עוזי פוקס, "כן כן", שיצאו באותה השנה.
האלבום של פוקס כלל שלושה להיטים גדולים,
"אין לך מה לדאוג", "ילדונת" ו"כן כן, לא אז לא"
שאת שלושתם הלחין ועיבד קובי אשרת
שנבחר לעבד גם את השיר "קשת בענן",
ואכן, השיר דומה בסגנונו לשלושת הלהיטים.

מוני אמריליו הלחין מספר שירים שכתבה לאה גולדברג,
"קשת בענן" הוא הראשון שהתפרסם.

שנה מאוחר יותר ילחין אמריליו
ל"צוות הווי חטיבת הצנחנים" את השיר "בארץ אהבתי השקד פורח",
שיהפוך לאחד משיריה המולחנים הידועים והחשובים ביותר של המשוררת.

## קישורים חיצוניים
* מילות השיר באתר שירונט
* 

## הערות שוליים

קטגוריה:שירי 1974
קטגוריה:סינגלים מ-1974
קטגוריה:שירי עוזי פוקס
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי מוני אמריליו
קטגוריה:שירים על קשת בענן
קטגוריה:שירים על בעלי כנף
מסגד אחמדיה

ממוזער|250 פיקסלים
**מסגד אחמדיה** (בגאורגית: **აჰმედიეს მეჩეთი**; מסגד אהמדיה) הוא מסגד מימי הביניים הממוקם בשטח מצודת רבאתי, שבאחלציחה, גאורגיה. המינרט, שגובהו זהה לכיפת המסגד (כ-15 מטר), ממוקם צמוד ליד המסגד.

## היסטוריה
המבנה הבנוי בסגנון אסלאמי נקרא גם מסגד חאג' אחמד-פאשה  לכבוד מייסדו, נציגי בית ג'אקלי , ששלט במסחתי (אתאבגות סאמצחה) ובאיילט צ'ילדיר  שבאימפריה העות'מאנית, במשך מאות שנים. לאחר כיבוש האזור על ידי העות'מאנים, התאסלמו נסיכי משפחת ג'אקלי.

אחמד-פאשה , ששלט באחלציחה בשנים 1747-1758, הורה לבנות במקום מוגבה במיוחד מסגד, שלא על פי את חוקי האסלאם. מכיוון שזכות כזו הייתה שייכת רק לסולטאנים, הדיוואן  מקונסטנטינופול ראה בפעולות כאלה כהפרה של זכויותיו העליונות של הסולטן. אחמד פאשה נמצא אשם בהעלבת האצילים והסולטן ונידון לתלייה. הווזיר קיבל זאת באימה והתאבד ב"חוט הקדוש" שנשלח אליו. תושבים מקומיים שסגדו לווזיר נתנו כבוד רב לאפר שלו. בחצר ענקית, שלתוכה זורם שער רחב ויפה, הוקמו שתי אנדרטאות צנועות, מוקפות ברשת. אנדרטה אחת נושאת את הכתובת: "כאן טמון אפרו של הווזיר האדוק אחמד פאשה, שמת ב-1173 על פי הלוח המוסלמי, ואנדרטה נוספת מתייחסת לאשתו של אחמד פאשה, עיישה-חאנום.

ההיסטוריון הצבאי הרוסי וסילי פוטו , בספרו "המלחמה הקווקזית", כרך ד', המוקדש למלחמת רוסיה-טורקיה בשנים 1828-1829, מספר את הסיפור על המסגד שהמסגד שנבנה על פי הדגם של איה סופיה. במהלך השחזור בקנה מידה גדול של טירת אחלציחה  בשנים 2011-2012, שוחזרו מסגד חאג' אחמד פאשה והמדרסה. בתקופה הסובייטית נצבעה כיפת המסגד בצבע טרקוטה ונראתה מרחוק כצבע נחושת. במהלך השחזור הוזהבה הכיפה, מה שגרם למחאות מצד היסטוריונים אדריכליים טורקים, שציינו שהמסגד מכוסה תמיד ביריעות עופרת. בתחילת 2013, לאחר משא ומתן בין נשיא גאורגיה, מיכאיל סאאקשווילי, וראש ממשלת טורקיה, רג'פ טאיפ ארדואן, ביטל האחרון את ההתנגדויות בנוגע לצבע כיפת המסגד. במקביל, טורקיה, שמימנה את עבודות השיקום, עדיין מתעקשת להסיר מהמסגד את האסטלות המתארות צלבים.

## קישורים חיצוניים

* כיפת הזהב כמטאפורה לעברו של אחאלציחה
* Saakashvili Slams Parts of Govt’s Planned Deal with Turkey on Cultural Heritage, 2 באפריל 2013

## הערות שוליים

קטגוריה:אחלציחה
קטגוריה:גאורגיה: מבני דת
מישל זלצמן

**מישל זלצמן** (אנגלית: **Michelle Salzman**; נולדה ב-5 ביולי 1977), היא פוליטיקאית אמריקאית, חברת בית הנבחרים של פלורידה כנציגת המחוז הראשון של המדינה מטעם המפלגה הרפובליקנית.

## קורות חיים
זלצמן נולדה וגדלה בפנסקולה, פלורידה. לאחר שסיימה את התיכון התגייסה לצבא, לטענה "כדי להימלט מבית מתעלל". זלצמן סיפרה בעבר שאביה היה אלכוהוליסט מתעלל ואמה התמכרה לאופיואידים כשהייתה בחטיבת הביניים; לטענתה, שני הוריה מתו בגיל צעיר מהתמכרות לאופיואידים. ב-16 בפברואר 2022, סיפרה זלצמן, במהלך דיון בתמיכה בהצעת חוק נגד הפלות, כי בילדותה, דודה התעלל מינית באופן קבוע בה ובאחותה. לטענתה, גם כאשר שירתה כחלק מכוחות נאט"ו בבוסניה, היא נאנסה על ידי אחד ממפקדיה. היא התחתנה בזמן שירותה הצבאי, אך התגרשה מבעלה לאחר שנולדו להם שני ילדים. היא חזרה לפנסקולה שם הפכה לרקדנית אקזוטית. היא למדה במכללה מקומית בפנסוקלה ומאוחר יותר קיבלה תואר הראשון שלה במנהל עסקים מאוניברסיטת מערב פלורידה.

## בפוליטיקה
זלצמן החלה את דרכה הפוליטית כיושבת ראש ועדת החינוך של צוות המעבר של ראש עיריית פנסקולה, גרובר רובינסון. בשנת 2020 היא נבחרה לבית הנבחרים של פלורידה לאחר שניצחה את הרפובליקני המכהן מייק היל בפריימריז. לאחר מכן היא נבחרה מחדש ב-2022, כאשר גברה שוב על היל. במרץ 2021 זלצמן הואשמה על ידי הנציג עומרי הרדי בכינוי הנציג וובסטר ברנבי "הרפובליקני השחור הסמל" של הלשכה. זלצמן הכחישה בתוקף את ההערה וטענה כי "מדובר בשקר מוחלט"

זלצמן גינתה את טבח שבעה באוקטובר והביעה את תמיכתה בישראל ובזכותה להגנה עצמית.

בשנת 2024 קיבלה זלצמן הודעה ממחלקת המדינה של פלורידה כי הוצאות הקמפיין שלה נבדקות בחשד לאי סדרים של כמה אלפי דולרים.

## חיים אישיים
זלצמן היא אם לשלושה ילדים, שניים מנישואיה הראשונים ואחד מנישואיה השניים.

## קישורים חיצוניים

קטגוריה:אמריקאים ילידי פלורידה
קטגוריה:חברי בית המחוקקים של פלורידה
קטגוריה:בוגרי אוניברסיטת מערב פלורידה
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
פיליפ אנתוני-רודריגז

**פיליפ אנתוני-רודריגז** (באנגלית: **Philip Anthony-Rodriguez**; נולד ב-10 במרץ 1968) הוא שחקן ומדבב אמריקאי.

## ביוגרפיה
רודריגז נולד במרץ 1968 בברוקלין, ניו יורק להורים פורטו ריקנים: מקסימו ורוניקה בתור הצעיר מבין חמישה ילדים.

הוא החל לעבוד בארגון "Acting by Children", קבוצת הופעות של צעירים בניו יורק. כתוצאה מהכישרון והמראה שלו, קבוצת הניהול "נידרליץ וסטיל" החתימה אותו והחלה לייצג אותו באודישנים לכישרונות צעירים. הוא החל לעבוד כמעט מיד והיה שחקן עובד עסוק ארבעה עשורים.

הוא החל להופיע ב-1990 במחזמר "Buddy: The Buddy Holly Story" של ריצ'י ואלנס והחל לדבב במגוון תפקידים שהידוע מביניהם הוא בתור קייל דוארט בסדרת המדע הבדיוני "Jake 2.0". ידוע גם במדבב במשחקי מחשב כמו Grand Theft Auto: Vice City ו-"Metal Gear Rising: Revengeance".

רודריגז דובר הן אנגלית והן ספרדית.

## פילמוגרפיה
### קולנוע

### טלוויזיה

## קישורים חיצוניים

קטגוריה:מדבבים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1968
משה נתן רובינשטיין

הרב **משה נתן הלוי רובינשטיין** (ה'תרי"ב, 1852 – לאחר ה'תרע"ד, 1914) היה רב אוקראיני, פוסק ומחבר תורני, רבן של דובנו, ויניצה ועוד. מחבר שו"ת "**אלף המגן**" וספר כללי הש"ס "**כלילת המנורה**".

## ביוגרפיה
נולד לרב מרדכי מנחם מנדל הלוי (נפטר בתרנ"ה), חתנו של הרב רפאל רובינשטיין רבה של סעלוב ודרשן בסלונים, נכדו של הרב יחיאל היילפרין רבה של מינסק (מחבר "סדר הדורות"). התגורר בלודמיר, למד בה ונסמך לרבנות בשנת תר"מ (1880) בידי הנצי"ב מוולוז'ין, הרב מרדכי גימפל יפה, הרב שניאור זלמן פרדקין ("הגאון מלובלין") ועוד.

שימש כרב באוזדיוטיץ בפלך ווהלין, דובנו בפלך ווהלין, קחובקה בפלך חרסון, ובויניצה בפלך פודוליה במשך שנים רבות.

בשנת ה'תרמ"ז הוציא לאור את החלק הראשון של ספר השו"ת שלו "**אלף המגן**". בפתח הספר נדפסו הסכמות מאת הנצי"ב, הרב רפאל שפירא, הרב מרדכי גימפל יפה, הרב צבי הירש אורנשטיין ועוד. ספרו "**כלילת המנורה**" על כללי הש"ס מצוטט בקרב האחרונים. הרב יהודה ליב מימון ציין:

גם הרב מרדכי גימפל יפה, בהסכמתו על ספר "**אלף המגן**" בשנת תרמ"ב (1882), ציין כי עיין בספרי המחבר העתידים להיות מודפסים, ו"בהם הכי נכבד בעיני ספרו "מאורות נתן" על ס' הכריתות לרבינו הר"ש מקינון זצ"ל. הנהו ספר נחמד יהי ד"א [=ה' אלוקיו] עמו לגומרו ולסדרו".

### משפחתו
חתנו הוא הרב אברהם רבין (מחבר "תולדות יוסף" על הרב יוסף סג"ל לנדא מיאשי), בנו של הרב יהושע העשל רבין רבה של ליטין. בנו הוא הרב רפאל יוסף רובינשטיין, רבה של וואראנאוויצא בפלך פודוליה, מחותנו של הרב אברהם הלוי סטפנסקי (מחבר "דרך תמים" ו"אות לטובה").

בן דודו נוח, הוא הרב יוסף דוד רובינשטיין רבן של הרדזישצ'ה ווסילישקי.

## חיבוריו
* **אלף המגן** – שו"ת, חלק ראשון: וורשה תרמ"ז (1887), חלק שני: ברדיצ'ב תרע"ב
* **כלילת המנורה** – חידושים בסוגיות הש"ס וכללי הש"ס, ומעט דרשות והספדים, ברדיצ'ב תרנ"ב
* **כבוד חכמים** – הספדים על הרב יצחק אלחנן ספקטור והרב ירוחם יהודה ליב פרלמן ממינסק, ברדיצ'ב תרנ"ז (1896)
* **דרש משה** – על הגדה של פסח, ברדיצ'ב תרס"ג
* **נר מצווה** – חידושים על תרי"ג מצוות, ברדיצ'ב תרס"ד (1905)
* **שמן אפרסמון** – על מסכת אבות, ברדיצ'ב תרס"ז
* **תפארת המשנה** – על משניות מסכת ברכות, ברדיצ'ב תרע"ה

## לקריאה נוספת
* שמואל נח גוטליב, **[[אהלי שם (ספר)|אהלי שם]]**, פינסק תרע"ב, עמ' 62

## קישורים חיצוניים
* 
* אגרת מרבי משה נתן רובינשטיין אב"ד דובנא-וואהלין לרבה של לונדון-רבי נתן אדלר. תרמ"ח (1888), באתר בידספיריט
* ספר דלתי תשובה, חידושי הלכה על יורה דעה. חלק שני. ווילנא, תרנ"ה – עם הגהות הרב רובינשטיין, באתר בידספיריט

## הערות שוליים

קטגוריה:רבנים אוקראינים
קטגוריה:רבנים מווהלין
קטגוריה:ילידי 1852
קטגוריה:מחברי ספרי כללי התלמוד
כרמן מור

**כרמן מור** (באנגלית: **Carmen Moore**; נולדה ב-24 בדצמבר 1972) היא שחקנית ומדבבת קנדית. ידועה מתפקידה כלורן קסאי בסדרה "Arctic Air" ובתור לאונה סטוני מהסדרה "Blackstone".

## ביוגרפיה
מור נולדה בדצמבר 1972 בברנבי שבקולומביה הבריטית למשפחה צאצאית של שבט האינדיאנים "Wetʼsuwetʼen". היא גדלה בעיר קוקוויטלם ולמדה בבית הספר התיכון הבכיר פורט מודי. בשנת 1991 הצטרפה לתיאטרון: "Spirit Song Native Theatre Co", שם עבדה תשעה חודשים. הופעת התיאטרון המקצועית הראשונה שלה הייתה בהופעות של תיאטרון ניו ברנזוויק בשנת 1992, עליהם זכתה לביקורות חיוביות. היא הייתה מועמדת לפרס ג'סי ריצ'רדסון לשחקנית המשנה הטובה ביותר בהצגה: "Fend Players' Danceland" מ-1993. היא המשיכה בעבודתה בתיאטרון, וכן החלה לשחק ולדבב למספר סרטים וסדרות טלוויזיה בקנדה ובארצות הברית.

במשך השנים היא גם למדה להפיק ולביים מספר סרטים.

היא ידועה בעיקר מהסדרה הקנדית של רשת "APTN": "Blackstone" בתור לאונה סטוני, עליו זכתה שלוש פעמים בפרס ליאו על ההופעה הטובה ביותר. היא הייתה גם מועמדת ל"פרס ג'ימי . כמו כן הייתה מועמדת לפרס המסך הקנדי לשחקנית הטובה ביותר על הופעתה בסרט "Rustic Oracle" מ-2019.

## פילמוגרפיה
* 1995, The Commish
* 1997, סטארגייט SG-1
* 2000-2001, שבעה ימים
* 2003-2004, אנדרומדה
* 2004, אספן הנשמות
* 2005, ה-4400
* 2005-2006, Godiva's
* 2007, עולם משלו
* 2007, אאוריקה
* 2009, בניחוש חוקר
* 2011-2015, Blackstone
* 2012-2014, Arctic Air
* 2013 ו-2020, על טבעי
* 2015, Unreal
* 2015, איי זומבי
* 2015-2016, החץ
* 2016, בייטס מוטל
* 2019, זרה
* 2019, Rustic Oracle
* 2020, ויקינגים
* 2020-2021, ננסי דרו
* 2021-2023, הפלאש
* 2024-, עולם היורה: תאוריית הכאוס

## קישורים חיצוניים
* 

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1972
תומר זלצמן

**תומר זלצמן** (נולד ב-1999) רוכב אופני הרים אשר ייצג את ישראל באולימפיאדת פריז (2024).

## ביוגרפיה
זלצמן גדל ביישוב יובלים שבמועצה האזורית משגב. הוא החל את דרכו בענף בגיל שמונה במועדון טימשגב, בהדרכת המאמן עוז דודאי. כשהיה בן 18 הגיע להישג שיא וסיים במקום חמישי באליפות אירופה באופני הרים לג'וניורס (עד גיל 18). באותה שנה, סיים במקום ה-12 באליפות העולם באוסטרליה (באותה קטגוריית גיל), הישג שיא נוסף לישראלי בענף זה.

ב-2021 ניצח באליפות ישראל באופני הרים בקטגוריית העילית. בהמשך אותה שנה זכה לשני הישגי שיא נוספים, כשסיים במקום החמישי באליפות אירופה בקטגוריית עד גיל 23, וכשסיים במקום התשיעי באליפות העולם בקטגוריית עד גיל 23.

בשנת 2024 סיים במקום ה-32 במרוץ בסבב גביע העולם ברכיבה באופני הרים לבוגרים והבטיח את מקומו באולימפיאדת פריז. ביוני 2024 סיים במרוץ נוסף בסבב הגביע העולמי, במקום ה-27, התוצאה השנייה בטיבה לרוכב ישראלי במרוצי סבב זה, ובאוקטובר 2024 סיים במקום ה-20 במרוץ סבב הגביע העולמי במון סן-אן (Mont Sainte-Anne) בקנדה, הישג שיא לרוכב ישראלי במרוצי הסבב.

במרוץ אופני ההרים באולימפיאדת פריז, ביולי 2024, סיים זלצמן במקום ה-29 בפיגור של 8:25 דקות מהמנצח. הוא סבל מתקר בחלק הראשון של המרוץ.

## קישורים חיצוניים
*
*
*תומר זלצמן, באתר MTB-DATA

## הערות שוליים

קטגוריה:רוכבי אופניים ישראלים
קטגוריה:רוכבי אופניים אולימפיים ישראלים
קטגוריה:רוכבי אופני הרים
קטגוריה:אלופי ישראל באופני הרים
קטגוריה:יובלים: אישים
קטגוריה:משתתפים ישראלים באולימפיאדת פריז (2024)
קטגוריה:ישראלים שנולדו ב-1999
שאהד 131

**שאהד 131**, המכונה ברוסית **גראן-1**, הוא מזל"ט מתפוצץ מתוצרת איראנית. הוא מופעל על ידי מנוע וואנקל מדגם Shahed - 783/788.

## היסטוריה תפעולית
נטען כי המל"ט נכנס לשירות מבצעי כששימש לתקיפת מטרות סעודיות על ידי החות'ים במהלך מלחמת האזרחים בתימן. עם זאת הוושינגטון פוסט דיווח כי נעשה שימוש בסוגים אחרים של מזל"ט באותה מתקפה.

במהלך מלחמת אוקראינה–רוסיה ב-2022 נעשה שימוש במל"ט תחת השם הרוסי Geran-1. גרסה פשוטה נקראת גם Geran-3 שבה מנוע הדיזל הוחלף במנוע DLE-60 כפול בנזין.

ב-25 בספטמבר 2024, במהלך מלחמת חרבות ברזל, שיגרו מליציות פרו-איראניות מעיראק שני כטב"מים מסוג זה לעבר אילת. אחד מהם יורט על ידי ספינת סער 5 של חיל הים, בעוד שהשני לא יורט והתפוצץ בנמל אילת, וגרם לנזקים ולפציעות קלות לשני אנשים.

## מפעילים
* : חיל האוויר והחלל של משמרות המהפכה האסלאמית וחיל הים של משמרות המהפכה האסלאמי
* : בשם גראן-1.
* 
* המיליציות הפרו-אירניות בעיראק
* סראיה אבביל : משמש בתור מוראד-6

## קישורים חיצוניים

## הערות שוליים

קטגוריה:איראן: כלי טיס צבאיים
קטגוריה:כלי טיס בלתי מאוישים איראניים
קטגוריה:אמצעי לחימה איראניים
קטגוריה:HESA: כלי טיס
יוג'ין קורדרו

**יוג'ין קורדרו** (באנגלית: **Eugene Cordero**; נולד ב-18 ביולי 1978) הוא שחקן וקומיקאי אמריקאי.

## ביוגרפיה
קורדרו נולד ביולי 1978 למשפחה ממוצא פיליפיני בדטרויט שבמישיגן וגדל בפרברים הצפוניים של דטרויט. הוא סיים את לימודיו בתיכון Brother Rice בשנת 1996 ובהמשך עבר לניו יורק כדי ללמוד בקולג' "Marymount Manhattan College" שבמנהטן. חבר כיתתו שאיתו התארח בהמשך הוא הקומיקאי אנדי ג'ואט .

## קריירת משחק
הוא החל לשחק החל מ-1998 כשחקן ומדבב של סדרות וסרטי קומדיה. בין השאר הוא שיחק בסדרות: עמק הסיליקון, הוואי חמש-אפס, המשרד, ברוקלין תשע-תשע, האקסית המטורפת, המקום הטוב וויפ. הוא משחק גם בסדרות כמו: The Great North, מסע בין כוכבים: סיפונים תחתונים, מסע בין כוכבים: עולמות חדשים ומשונים, שדונת ובלוקי, המנדלוריאן ועולם היורה: תאוריית הכאוס בתפקידים שונים.

קורדרו גם שיחק במספר סרטים כמו: מייק ודייב מחפשים דייט, קונג: אי הגולגולת, מלכי הקיץ ומכסחות השדים.

בשנת 2024 שיחק בסדרה הקומית של נטפליקס "האיש שלי בפנים" בתור ג'ואל פינארו. שנה לאחר מכן שב עם תפקידו לעונה השנייה. 

קורדרו הוא גם קומיקאי והוא מתארח בפודקאסט "Comedy Bang! Bang!" וכן חבר פאנל בתוכנית: "Wait Wait... Don't Tell Me!" של רשת ה-NPR.

## חיים אישיים
הוא מתגורר בלוס אנג'לס. נשוי לסופרת טרישה מקאלפין ולהם שני ילדים.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים ממוצא פיליפיני
קטגוריה:אמריקאים שנולדו ב-1978
סנה ובוצץ

**סֶנֶּה ובוצץ** הם שני מצוקים בארץ בנימין, כנראה בערוץ נחל מכמש. על פי המקרא, יהונתן ונושא כליו עברו אותם בדרכם למוצב פלשתים בעת מלחמת מכמש.

## התיאור המקראי

לאחר המלכת שאול למלך על ישראל, הורג בנו יהונתן את נציב הפלשתים שישב בגבע, פעולה המובילה למלחמה בין ישראל לפלשתים.

במכמש חנה חיל מצב פלשתי, ואילו שאול ויהונתן ישבו בגבע בנימין. יהונתן רצה להכות את מצב הפלשתים שבמכמש ללא ידיעת אביו, וגייס את נושא כליו לצורך כך. המקרא שני מצוקים שהשניים עברו בדרכם למכמש: 

## משמעות השמות
בתרגום יונתן תורגם "סנה" כ"מַדרוֹכִיתָא". מקובל להסביר ש"מדרוכיתא" היא מלשון דריכה, כלומר מקום שניתן לדרוך בו. גאולה כהן הציעה שהמתרגם קישר את השם "סנה" למילה הארמית "מסאני" שפירושה נעליים. השערה נוספת קושרת את השם "סֶנֶּה" עם המילה "סְנֶה", אולי משום שהיה מכוסה בשיחים או שהטיפוס עליו סבוך כמו ענפי הסנה.

את השם "בוצץ" תרגם יונתן כ"מַשׁרוֹעִיתָא". רד"ק הסבר שפירוש המילה הוא חלקלק. שמואל אפרים ליונשטאם הסביר את המילה "משרועיתא" כ"מורד תלול". לדעתו, מקור השם בוצץ הוא בשורש ב.צ.ץ שמשעותו מבריק.

## זיהוי
המקרא מספק תיאור מפורט של מיקומם של סנה ובוצץ: שני מצוקים זה מול זה משני עבריו של מעבר, אשר הצפוני נמצא מול מכמש והדרומי מול גבע. התיאור מוביל למסקנה ששיני הסלע נמצאות בערוצו של נחל מכמש (ואדי א-סוויניט), מיובלי נחל פרת (ואדי קלט), בין הכפרים הפלסטיניים ג'בע ומוח'מאס המזוהים עם גבע ומכמש, בהתאמה, סמוך לאזור התעשייה שער בנימין וליישוב גבע בנימין (אדם) שבמועצה האזורית מטה בנימין.

גוסטב דלמן שיער שמקומן של שיני הסלע הוא במקום שבו ואדי אבו ג'עד נשפך לנחל מכמש (סמוך למעיין עין סוויניט).

זיהוי נפוץ אחר של סנה ובוצץ הוא לא הרחק משם, בשני מצוקים בפתח הקניון בנחל מכמש, מצפון מזרח ליישוב גבע בנימין.

סמוך למקום המשוער של סנה ובוצץ הוקם המאחז סנה (נקרא גם "בני אדם" על שם היישוב אדם הסמוך) הקרוי על שמו של שן הסלע המקראית.

## הערות שוליים

קטגוריה:אתרי המקרא
קטגוריה:נחלת שבט בנימין
קטגוריה:ספר שמואל
פז שוורץ

**פז שוורץ** (נולדה ב-1977) היא עיתונאית ישראלית המתמקדת ביצירת סרטים דוקומנטריים.

## ביוגרפיה
שוורץ החלה את דרכה העיתונאית בשנת 2004 ככתבת מחוז הנגב והדרום של ערוץ 10. בשנת 2005, סיקרה את ההתנתקות ומבצעים צבאיים ברצועת עזה. בהמשך קודמה לתפקיד כתבת רווחה ובתי המשפט של חדשות 10 ועבדה במערכת חדשות שישי השבוע. לאחר הורדת התכנית, עברה לכתבות מגזין למהדורה המרכזית של הערוץ. היא החליפה בתפקיד זה את מואב ורדי שמונה אז לכתב המדיני.
שוורץ השתתפה כחברת מערכת בשישי עם איילה חסון.
נוסף על הפקת הכתבות, ביימה סרטים דוקומנטריים לערוץ 10 וליס דוקו. בשנת 2014, סרטה "אהבה לא צפויה" שודר בפסטיבל דוקאביב. הסרט זכה בפרס סרט הביכורים הטוב ביותר בפסטיבל סראטוב (Saratov Sufferings) ברוסיה.

בשנת 2017, לאחר מעל לעשור בערוץ 10, הצטרפה למערכת תוכנית התחקירים זמן אמת המשודרת בתאגיד השידור הישראלי. בתוכנית היא מתמקדת בתחקירי עומק בנושאי רווחה ודוקו. התחקירים הבולטים שלה היו בנושא נשות סוכני השב"כ, ספטמבר השחור, "צדק לאמא", "18 שנים לגעגוע" בשני חלקים, יהלום שחור - סוכן שב"כ שהפך למבריח סמים
בשנת 2022, שודר בקשת 12, הסרט "מלכה - סיפורה של לינור אברג'יל" אותו ביימה וערכה. הסרט מציג את חייה של הדוגמנית, החל מהאונס שעברה בגיל 17 וחצי והמשפט המתוקשר לאחריו, זכייתה בתחרות מיס עולם ותיעוד רגעי ההחלטה ללחזור בתשובה.
במקביל לעבודתה בתאגיד, יצרה כתבות לתוכנית אנשים בקשת 12.

שוורץ ביימה את הסרטים הדוקומנטריים, "בודדים" ו"החי"רניקית" לרשת 13 בשנת 2015 שעסק באור בן יהודה, מפקדת הפלוגה הראשונה במגמה קרבית בבה"ד 1.

בשנת 2022, יצרה את הסרט "נוני עיוני", שאותו ביימה עם אוריאל סיני, ועוסק בסוכן מוסד בשלהי הקריירה שלו ומתעד את המפגש בין נוני דרוויש שהייתה בת שמונה כשאביה חוסל בעזה לבין סוכן המוסד שהתנקש בו. הסרט זכה בפרס הסרט התיעודי הטוב ביותר בפסטיבל הסרטים הבינלאומי בחיפה.

באוקטובר 2024 שודר ברשת 13 הסרט מבחן בגרות בשני חלקים שיצרה.

## חיים אישיים
שוורץ בעלת תואר ראשון בניהול מאוניברסיטת בן-גוריון. בזוגיות ואם ל3 ילדים. 
## קישורים חיצוניים

* עמוד הפייסבוק של פז שוורץ
* 

## הערות שוליים

קטגוריה:עיתונאיות ישראליות
קטגוריה:במאי סרטים תיעודיים ישראלים
קטגוריה:בוגרות אוניברסיטת בן-גוריון בנגב
קטגוריה:סגל תאגיד השידור הישראלי - שידורי הטלוויזיה
קטגוריה:ישראליות שנולדו ב-1977